Ich enwart nie halb so vro
Ich enwart nie halb so vro·
mir vert in sprúngen
das herz vnd der můt·
das ist in lúften ho·
der lip můs ivngen·
swer der meijen blůt·
vnd durch blůmen singet·
der hat froͤide gantz·
der trag ir liechten krantz·
min herze twinget
der schoͤne glanz·

Grůs ist min hoͤchster trost·
grůs der kan machen·
mich vil sêndenrich·
grůs hat mich sorg erlost·
dar nach ein lachen
gar dur súverlich·
ach swem ir gruͤssen·
wirt durch roten munt·
dem kan es sa ze stunt·
den lip durch suͤssen·
das er wirt gesunt·

Ich sich il múnde rot·
das ist ein wunder·
die tůnt mir nicht· vrî
min herz vs sender not·
es stet dar vnder
wie mag dem gesin·
min herze in schricke·
sist min  leit vertrib·
wirf an mich suͤsser lip
vil zarter blicke·
vnd sprich vro belib·

Deutsche Philologie
Deutschland
14. Jahrhundert
Mittelhochdeutsch
Versdichtung
Codex Manesse